CELEX: 
Language: da
Date: 2021-06-17 00:00:00
Title: KOMMISSIONENS DELEGEREDE FORORDNING (EU) …/… om ændring af Europa-Parlamentets og Rådets direktiv 2003/87/EF for så vidt angår udelukkelsen af flyvninger, der ankommer fra Det Forenede Kongerige, fra EU's emissionshandelssystem

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Unionens emissionshandelssystem (EU ETS) omfatter flyvninger, der afgår fra flyvepladser i Det Europæiske Økonomiske Samarbejdsområde (EØS), samt flyvninger, der ankommer fra tredjelande, som er omfattet af artikel 25a i direktiv 2003/87/EF. Ved artikel 25a tillægges Kommissionen gennemførelsesbeføjelser med henblik på at udelukke flyvninger fra luftfartsaktiviteterne i bilag I, således at der skabes et optimalt samspil mellem EU's system og tredjelandes foranstaltninger for at mindske klimapåvirkningen fra flyvninger. Forventningen i 2008 var, at tredjelande skulle gennemføre tilsvarende foranstaltninger
                  1
               , men i senere ændringer til direktiv 2003/87/EF gentages samme forventningsniveau ikke
                  2
               , og anvendelsesområdet for EU ETS er i øjeblikket begrænset til flyvninger inden for EØS indtil udgangen af 2023, undtagen hvor der er indgået en aftale
                  3
               . 
            
            
               Der blev opnået enighed om en aftale mellem Den Europæiske Union og Det Forenede Kongerige Storbritannien og Nordirland i december 2020
                  4
               . Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("aftalen") blev godkendt af Unionen på grundlag af Rådets afgørelse (EU) 2021/689
                  5
               . I aftalen præciseres det, at anvendelsesområdet for Unionens kulstofprissætningssystem omfatter flyvninger, der afgår fra Det Europæiske Økonomiske Samarbejdsområde til Det Forenede Kongerige
                  6
               . Inden for rammerne af Parisaftalen fremlagde EU desuden i december 2020 et ajourført nationalt bestemt bidrag om en emissionsreduktion for hele økonomien senest i 2030 på mindst 55 % i forhold til 1990-niveauet
                  7
               . Den civile luftfart er omfattet af denne forpligtelse, og beregningen foretages ved at medtage emissioner fra udgående flyvninger, der starter i EU, hvilket er i overensstemmelse med den fortsatte regulering af afgående flyvninger og med den fritagelse af indgående flyvninger, der er fastsat i denne forordning. 
            
            
               Direktiv 2003/87/EF finder anvendelse uanset luftfartsselskabets nationalitet og omfatter i princippet — jf. dog artikel 28a, stk. 1, for så vidt angår "emissioner fra flyvninger til eller fra flyvepladser i lande uden for EØS" indtil den 31. december 2023, artikel 28a, stk. 7, og den revision, der er omhandlet i artikel 28b — flyvninger, der afgår fra eller ankommer til en flyveplads, der er beliggende på en medlemsstats område. Ligebehandlingen af luftfartøjsoperatører på ruterne er af afgørende betydning for at undgå konkurrenceforvridning. Aftalen mellem Den Europæiske Union og Det Forenede Kongerige opretholder ligebehandlingen af luftfartøjsoperatører på ruterne, idet EU regulerer afgående flyvninger til Det Forenede Kongerige
                  8
               , og Det Forenede Kongerige er ansvarligt i sit kulstofprissætningssystem for flyvninger fra Det Forenede Kongerige til EØS
                  9
               . 
            
            
               I overensstemmelse med aftalen undtages flyvninger fra flyvepladser i Det Forenede Kongerige til flyvepladser i EØS fra EU ETS ved denne forordning. 
            
            
               Den samme tilgang blev valgt, da der i december 2015 blev opnået enighed om en aftale mellem Den Europæiske Union og Schweiz om sammenkobling af deres systemer for handel med drivhusgasemissioner, som blev undertegnet den 23. november 2017
                  10
                ("sammenkoblingsaftalen med Schweiz"). Sammenkoblingsaftalen med Schweiz opretholder ligebehandlingen af luftfartøjsoperatører på ruterne, idet EU skal regulere afgående flyvninger til Schweiz, og Schweiz får ansvaret for flyvninger fra Schweiz til EØS. I overensstemmelse med sammenkoblingsaftalen med Schweiz har Kommissionen vedtaget en delegeret retsakt vedrørende fritagelsen af indgående flyvninger fra Schweiz fra EU ETS fra den 1. januar 2020
                  11
               . 
            
            
               De miljømæssige virkninger af de yderligere emissioner af kuldioxid (CO2) fra luftfart omfattet af kulstofprissætning ved at medtage flyvninger mellem EØS og Det Forenede Kongerige anslås på grundlag af niveauet i 2019 til 17,5 mio. ton, der er ligeligt fordelt mellem de flyvninger, som ankommer og afgår. 
            
            
               Der foretages en ændring af bilag I til direktiv 2003/87/EF for at ændre dets anvendelsesområde med hensyn til flyvninger, der ankommer fra Det Forenede Kongerige.
            
            
               2.HØRINGER FORUD FOR RETSAKTENS VEDTAGELSE
            
            
               Der blev den 12. marts 2021 afholdt et møde inden for rammerne af Ekspertgruppen for Klimaændringer med deltagelse af repræsentanter for medlemsstaterne. Ekspertgruppens bemærkninger er taget i betragtning ved udarbejdelsen af udkastet til den delegerede retsakt. Der blev desuden indhentet feedback vedrørende teksten til den delegerede forordning via portalen for bedre regulering i en periode på fire uger mellem den 19. april og den 17. maj 2021. Der blev modtaget to bidrag (et fra en borger og et fra en erhvervsorganisation). Under hensyntagen til tilbagemeldingen fra borgeren blev teksten ændret for at benytte et mere kønsneutralt sprog. Erhvervsorganisationens bemærkninger havde et bredere sigte end emnet for denne delegerede retsakt og vil blive taget i betragtning i relevant omfang i den forbindelse. Efter vedtagelsen vil den delegerede forordning blive underkastet Europa-Parlamentets og Rådets kontrol i en periode på to måneder.
            
            
               3.JURIDISKE ASPEKTER AF DEN DELEGEREDE RETSAKT
            
            
               En forordning anses for at være det rette instrument, og den delegerede forordning i henhold til artikel 25a indeholder følgende bestemmelser:
            
            
               Artikel 1
            
            
               Denne artikel ændrer bilag I til direktiv 2003/87/EF, således at luftfartøjsoperatører undtages fra forpligtelsen til at returnere kvoter for flyvninger fra flyvepladser i Det Forenede Kongerige til flyvepladser i EØS. I overensstemmelse med forordning (EU) 2017/2392 udstedes der ikke kvoter for disse indgående flyvninger.
            
            
               I artiklen fastholdes stabiliteten for så vidt angår EU ETS-dækningen af luftfartøjsoperatører, ved at det præciseres, at de bestemmelser, der indeholder tærskler for medtagelse, ikke berøres af udelukkelsen af flyvninger, der ankommer fra Det Forenede Kongerige, fra anvendelsesområdet for EU ETS.
            
            
               KOMMISSIONENS DELEGEREDE FORORDNING (EU) …/…
            
            
               af 17.6.2021
            
            
               om ændring af Europa-Parlamentets og Rådets direktiv 2003/87/EF for så vidt angår udelukkelsen af flyvninger, der ankommer fra Det Forenede Kongerige, fra EU's emissionshandelssystem
            
         
         
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF
                  12
               , særlig artikel 25a, stk. 1, andet afsnit, og
            
            
               ud fra følgende betragtninger:
            
            
               (1)Ved artikel 25a i direktiv 2003/87/EF tillægges Kommissionen beføjelser til at vedtage bestemmelser om udelukkelse af flyvninger fra et tredjeland fra Unionens emissionshandelssystem (EU ETS). Sådanne bestemmelser bør skabe optimalt samspil mellem EU ETS og de foranstaltninger, som tredjelande har truffet for at mindske klimapåvirkningen fra luftfarten.
            
            
               (2)Der blev opnået enighed om en aftale mellem Unionen og Det Forenede Kongerige Storbritannien og Nordirland i december 2020
                  13
               . Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("aftalen") blev undertegnet af Unionen på grundlag af Rådets afgørelse (EU) 2020/2252
                  14
                og godkendt af Unionen på grundlag af Rådets afgørelse (EU) 2021/689
                  15
               . Aftalen blev anvendt midlertidigt, indtil den trådte i kraft den 1. maj 2021
                  16
               . Hver part skal i henhold til aftalen indføre et effektivt kulstofprissætningssystem, der omfatter luftfart, og flyvninger fra flyvepladser beliggende i Det Europæiske Økonomiske Samarbejdsområde (EØS) til flyvepladser beliggende i Det Forenede Kongerige skal reguleres inden for rammerne af EU ETS. I medfør af artikel 28a, stk. 7, i direktiv 2003/87/EF finder undtagelsen i artikel 28a, stk. 1, i direktiv 2003/87/EF, hvorefter medlemsstaterne skal betragte direktivets krav vedrørende emissioner fra visse flyvninger til og fra flyvepladser i lande uden for EØS som opfyldte, kun anvendelse i overensstemmelse med aftalens bestemmelser. 
            
            
               (3)Det er derfor nødvendigt at ændre direktiv 2003/87/EF for at udelukke flyvninger fra flyvepladser beliggende i Det Forenede Kongerige til flyvepladser beliggende i EØS fra EU ETS. For at bevare stabiliteten med hensyn til EU ETS-dækningen af luftfartøjsoperatører bør denne udelukkelse af flyvninger fra flyvepladser beliggende i Det Forenede Kongerige til flyvepladser beliggende i EØS ikke berøre de bestemmelser, der udelukker visse luftfartsaktiviteter fra EU ETS baseret på specifikke tærskler i form af antal flyvninger eller emissioner pr. operatør.
            
            
               (4)Direktiv 2003/87/EF bør derfor ændres.
            
            
               (5)Da aftalen er blevet anvendt midlertidigt fra den 1. januar 2021, bør denne forordning finde anvendelse på emissioner fra denne dato —
            
            
               VEDTAGET DENNE FORORDNING:
            
            
               Artikel 1
            
            
               I bilag I til direktiv 2003/87/EF ændres andet afsnit i rubrikken "Luftfart" i kolonnen "Aktiviteter" i tabellen således:
            
            
               (1) I litra j) affattes andet afsnit således: 
            
            
               "Flyvninger, som er omhandlet i litra l) og m), eller som udføres udelukkende med det formål at transportere en regerende monark og dennes nærmeste familie, statsoverhoveder, regeringschefer eller ministre fra en medlemsstat på officiel tjenesterejse, kan ikke undtages i henhold til dette litra"
            
            
               (2)Litra k) affattes således:
            
            
               "k)
                     fra den 1. januar 2013 til den 31. december 2030 flyvninger, som, hvis det ikke var for dette litra, ville falde under denne aktivitet, og som udføres af en ikkekommerciel luftfartsoperatør, hvis sammenlagte årlige emissioner er lavere end 1 000 ton pr. år (herunder emissioner fra flyvninger omhandlet i litra l) og m))"
            
            
               (3)Som litra m) tilføjes:
            
            
               "m)
                     flyvninger fra flyvepladser beliggende i Det Forenede Kongerige til flyvepladser beliggende i EØS."
            
            
               Artikel 2
            
         
         
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2021. 
            
            
            
            
            
               Denne forordning er bindende i alle enkeltheder og gælder umiddelbart i hver medlemsstat. 
            
            
               Udfærdiget i Bruxelles, den 17.6.2021.
            
            
               
                     På Kommissionens vegne
               
               
                     Formand
                     Ursula VON DER LEYEN
               
            
         
         
            
                  
                     (1)
                  
                        Ordet "tilsvarende" indgår ikke i den dispositive del af direktiv 2003/87/EF, men findes i betragtning 17 i direktiv 2008/101/EF.
               
               
                  
                     (2)
                  
                        Jf. f.eks. betragtning 6 i Europa-Parlamentets og Rådets forordning (EU) nr. 421/2014 af 16. april 2014.
               
               
                  
                     (3)
                  
                        Europa-Parlamentets og Rådets forordning (EU) 2017/2392 af 13. december 2017 om ændring af direktiv 2003/87/EF for at videreføre de nuværende begrænsninger af anvendelsesområdet for luftfartsaktiviteter og forberede gennemførelsen af en global markedsbaseret foranstaltning fra 2021 (EUT L 350 af 29.12.2017, s. 7).
               
               
                  
                     (4)
                  
                        Rådets afgørelse (EU) 2020/2252 af 29. december 2020 om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 444 af 31.12.2020, s. 2). 
               
               
                  
                     (5)
                  
                        Rådets afgørelse (EU) 2021/689 af 29. april 2021 om indgåelse på Unionens vegne af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 149 af 30.4.2021, s. 2).
               
               
                  
                     (6)
                  
                        Artikel 392 i Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (EUT L 149 af 30.4.2021, s. 10). 
               
               
                  
                     (7)
                  
                        
                  https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf
                   
               
               
                  
                     (8)
                  
                        Denne fremgangsmåde er blevet anset for praktisk til håndtering af spørgsmålet om fælles, men forskellige ansvarsområder og kapaciteter, som længe har været en udfordring i forbindelse med FN's rammekonvention om klimaændringer. Se f.eks. 
                  http://papers.ssrn.com/sol3/papers.cfm?abstract_id=1952554
                  .
               
               
                  
                     (9)
                  
                        
                  https://www.legislation.gov.uk/uksi/2020/1265/contents/made
                  . 
               
               
                  
                     (10)
                  
                        Aftale mellem Den Europæiske Union og Det Schweiziske Forbund om sammenkobling af deres systemer for handel med drivhusgasemissioner (EUT L 322 af 7.12.2017, s. 3).
               
               
                  
                     (11)
                  
                        Afgørelse C(2020) 3107, se 
                  https://ec.europa.eu/transparency/regdoc/rep/3/2020/EN/C-2020-3107-F1-EN-MAIN-PART-1.PDF
                   
               
               
                  
                     (12)
                  
                        EUT L 275 af 25.10.2003, s. 32.
               
               
                  
                     (13)
                  
                        Handels- og samarbejdsaftale mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (EUT L 444 af 31.12.2020, s. 14). 
               
               
                  
                     (14)
                  
                        Rådets afgørelse (EU) 2020/2252 af 29. december 2020 om undertegnelse på Unionens vegne og om midlertidig anvendelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 444 af 31.12.2020, s. 2).
               
               
                  
                     (15)
                  
                        Rådets afgørelse (EU) 2021/689 af 29. april 2021 om indgåelse på Unionens vegne af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 149 af 30.4.2021, s. 2).
               
               
                  
                     (16)
                  
                        Meddelelse om ikrafttrædelse af handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side og af aftalen mellem Den Europæiske Union og Det Forenede Kongerige Storbritannien og Nordirland om sikkerhedsprocedurer for udveksling og beskyttelse af klassificerede informationer (EUT L 149 af 30.4.2021, s. 2560).